CELEX: 32014D0784
Language: et
Date: 2014-11-07 00:00:00
Title: 2014/784/EL: Nõukogu otsus, 7. november 2014 , millega määrataks kindlaks Euroopa Liidu nimel EMP ühiskomitees võetav seisukoht seoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega (eelarveread 02 03 01 ja 12 02 01)

13.11.2014   
            
            
               ET
            
            
               Euroopa Liidu Teataja
            
            
               L 328/41
            
         NÕUKOGU OTSUS,
   7. november 2014,
   millega määrataks kindlaks Euroopa Liidu nimel EMP ühiskomitees võetav seisukoht seoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega (eelarveread 02 03 01 ja 12 02 01)
   
      (2014/784/EL)
   
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 114 koostoimes artikli 218 lõikega 9,
   võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta, (1) eriti selle artikli 1 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Majanduspiirkonna leping (2) (edaspidi „EMP leping”) jõustus 1. jaanuaril 1994.
            
         
               (2)
            
            
               Kooskõlas EMP lepingu artikliga 98 võib EMP ühiskomitee oma otsusega muu hulgas muuta EMP lepingu protokolli nr 31.
            
         
               (3)
            
            
               EMP lepingu protokoll nr 31 sisaldab sätteid ja kokkuleppeid koostöö kohta teatavates valdkondades väljaspool nelja vabadust.
            
         
               (4)
            
            
               On asjakohane jätkata EMP lepingu osaliste liidu üldeelarvest rahastatavate meetmete alast koostööd rubriikides „Siseturu toimimine ja selle arendamine eelkõige teavitamise, tõendamise ja valdkondliku lähendamise küsimustes” ning „Siseturu rakendamine ja arendamine”.
            
         
               (5)
            
            
               On asjakohane, et vastavalt EMP lepingu protokolli nr 32 artikli 1 lõikele 8 osalistevaheline koostöö jätkuks pärast 31. detsembrit 2013, sõltumata sellest, millal käesolevale otsusele lisatud EMP ühiskomitee otsus vastu võetakse või kas käesoleva EMP ühiskomitee otsuse kohaldamiseks vajalike põhiseadusest tulenevate võimalike nõuete täitmisest teavitatakse pärast 10. juulit 2014.
            
         
               (6)
            
            
               EFTA riikides moodustatud üksused peaksid saama osaleda tegevuses, mis algab enne käesolevale otsusele lisatud EMP ühiskomitee otsuse jõustumist. Pärast 1. jaanuari 2014 alustatud tegevuse kulusid võib käsitada rahastamiskõlblikena samadel tingimustel nagu liidu liikmesriikides moodustatud üksuste kulusid, eeldusel, et EMP ühiskomitee otsus jõustub enne asjaomase tegevuse lõpetamist.
            
         
               (7)
            
            
               Seetõttu tuleks EMP lepingu protokolli nr 31 muuta, et kõnealune laiendatud koostöö saaks jätkuda ka pärast 31. detsembrit 2013.
            
         
               (8)
            
            
               Liidu seisukoht EMP ühiskomitees peaks tuginema lisatud otsuse eelnõule,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu protokolli nr 31 (koostöö kohta teatavates valdkondades väljaspool nelja vabadust) muutmise suhtes EMP ühiskomitees Euroopa Liidu nimel võetav seisukoht põhineb käesolevale otsusele lisatud EMP ühiskomitee otsuse eelnõul.
   Artikkel 2
   Käesolev otsus jõustub selle vastuvõtmise kuupäeval.
   
      Brüssel, 7. november 2014
      
         
            Nõukogu nimel
         
         
            eesistuja
         
         P. C. PADOAN
      
   
   
      (1)  EÜT L 305, 30.11.1994, lk 6.
   
      (2)  EÜT L 1, 3.1.1994, lk 3.
   
      EELNÕU
      EMP ÜHISKOMITEE OTSUS nr …/2014,
      …,
      millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping”), eriti selle artikleid 86 ja 98,
      ning arvestades järgmist:
      
                  (1)
               
               
                  On asjakohane jätkata EMP lepingu osaliste koostööd Euroopa Liidu üldeelarvest rahastatavate liidu meetmete raames, mis on seotud siseturu rakendamise, toimimise ja arendamisega.
               
            
                  (2)
               
               
                  On asjakohane, et selline koostöö jätkuks pärast 31. detsembrit 2013, sõltumata sellest, millal käesolev otsus vastu võetakse või kas käesoleva otsuse kohaldamiseks vajalike põhiseadusest tulenevate võimalike nõuete täitmisest teavitatakse pärast 10. juulit 2014.
               
            
                  (3)
               
               
                  EFTA riikides moodustatud üksused peaksid saama osaleda tegevuses, mis algab enne käesoleva otsuse jõustumist. Pärast 1. jaanuari 2014 alustatud tegevuse kulusid võib käsitada rahastamiskõlblikena samadel tingimustel nagu ELi liikmesriikides moodustatud üksuste kulusid, eeldusel, et käesolev otsus jõustub enne asjaomase tegevuse lõpetamist.
               
            
                  (4)
               
               
                  Seetõttu tuleks EMP lepingu protokolli nr 31muuta, et kõnealune laiendatud koostöö saaks jätkuda pärast 31. detsembrit 2013,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu protokolli nr 31 artiklit 7 muudetakse järgmiselt:
      
                  1.
               
               
                  Pärast lõiget 8 lisatakse järgmine lõige:
                  „9.   Alates 1. jaanuarist 2014 osalevad EFTA riigid liidu meetmetes, mis on seotud Euroopa Liidu 2014. aasta üldeelarvesse kantud järgmiste eelarveridadega:
                  
                              —
                           
                           
                              
                                 Eelarverida 02 03 01: „Siseturu toimimine ja selle arendamine eelkõige teavitamise, tõendamise ja valdkondliku lähendamise küsimustes”;
                           
                        
                              —
                           
                           
                              
                                 Eelarverida 12 02 01: „Siseturu rakendamine ja arendamine”.
                           
                        Pärast 1. jaanuari 2014 alustatud tegevuse kulusid võib käsitada rahastamiskõlblikena alates tegevuse alustamisest asjaomase toetuslepingu või toetuse andmise otsuse alusel, eeldusel, et EMP ühiskomitee otsus nr …/2014 jõustub enne selle tegevuse lõpetamist.”
               
            
                  2.
               
               
                  Lõigetes 3 ja 4 asendatakse sõnad „lõiked 5, 6, 7 ja 8” sõnadega „lõiked 5 kuni 9”.
               
            Artikkel 2
      Käesolev otsus jõustub järgmisel päeval pärast seda, kui on esitatud kõik EMP lepingu artikli 103 lõike 1 kohased teated (1).
      Seda kohaldatakse alates 1. jaanuarist 2014.
      Artikkel 3
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel,
         
            
               EMP ühiskomitee nimel
            
            
               eesistuja
            
         
         
            
               EMP ühiskomitee
            
            
               sekretärid
            
         
      
      
         (1)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]